Young Syefura Othman

Puan Young Syefura binti Othman (lahir 9 November 1989) juga dikenali sebagai Rara ialah seorang ahli politik wanita Malaysia. Beliau ialah Ahli Parlimen Bentong, Pahang. Beliau juga merupakan Ahli Lembaga Pengarah bagi Lembaga Pemasaran Pertanian Persekutuan (FAMA).

Kerjaya

Jururawat
Sebelum menceburi bidang politik, Young Syefura pernah bekerja sebagai jururawat peribadi selama setahun. Selepas menamatkan kerjaya sebagai jururawat, beliau membuka sebuah klinik persendirian yang menumpukan perhatian kepada rawatan alternatif bekam dan akupunktur yang beroperasi di Puncak Alam.

Politik
Beliau mula menceburi politik dengan menyertai Parti Tindakan Demokratik (DAP) sebagai ahli seumur hidup, pada masa yang sama memegang jawatan sebagai Penolong Setiausaha Kebangsaan Wanita parti itu. Semasa pilihan raya umum ke-14, beliau memenangi kerusi Ahli Dewan Undangan Negeri (ADUN) bagi Ketari, Pahang. Antara isu-isu yang diperjuangkannya dalam arena politik ialah isu gelandangan dan ibu tunggal.

Rara memperoleh majoriti undi sebanyak 9,873 menewaskan calon Barisan Nasional (BN), Lao Hoi Keong dan calon Parti Islam Se-Malaysia (PAS), Roslan Md Esa.

Beliau juga pernah bekerja dalam tempoh singkat bersama EXCO Selangor, kemudian menjadi ahli Majlis Perbandaran Kajang (MPK).

Kehidupan peribadi
Young Syefura ialah anak keenam daripada tujuh beradik dan merupakan lulusan dalam bidang kejururawatan. Bapanya ialah seorang kakitangan kerajaan manakala ibunya ialah suri rumah.

Rara telah berkahwin sebanyak dua kali dan tidak mempunyai cahaya mata. Beliau berkahwin dengan pengurus pelaburan Mohd Masyhur Abdullah pada 24 September 2016, dan bercerai pada 7 Mac 2019. Beliau kemudian mendirikan rumah tangga dengan ahli perniagaan Muhammad Edrin Nordin pada 10 April 2021, dan bercerai pada 25 Julai 2024.

 Keputusan pilihan raya 
+ Dewan Undangan Negeri PahangTahunKawasanUndianPeratusanLawanUndianPeratusanJumlah undianMajoritiKeluar mengundi2018 N34 Ketari  Young Syefura Othman (DAP)  9,873 51.17% Lau Hoi Keong (MCA) 6,163 31.94% 19,296 3,710 83.80% Roslan Md Esa (PAS) 3,26016.89%

+ Dewan RakyatTahunKawasanUndianPeratusanLawanUndianPeratusanJumlah undianMajoritiKeluar mengundi2022 P089 Bentong, Pahang Young Syefura Othman (DAP) 25,075 37.62%Liow Tiong Lai (MCA)24,38336.58%66,65769276.57% Roslan Hassan (BERSATU) 16,23324.35%Wong Tack (Bebas) 7981.20% Mohd Khalil Abdul Hamid (Bebas) 1680.25%

Rujukan

Pautan luar



 Young Syefura Othman di Facebook 

Kategori:Ahli politik wanita Malaysia berketurunan Melayu
Kategori:Muslim Malaysia
Kategori:Orang dari Perak
Kategori:Wakil rakyat Melayu DAP
Kategori:Anggota wanita Parti Tindakan Demokratik
Kategori:Ahli wanita Dewan Undangan Negeri Malaysia
Kategori:Ahli Dewan Undangan Negeri Pahang ke-14
Kategori:Ahli Dewan Rakyat, Parlimen Malaysia ke-15
Kategori:Ahli wanita Dewan Rakyat Malaysia